## Carlos Mazón es reunix amb representants de la Mesa de Participació d’Associacions de Consumidors (MPAC)

*** En la trobada s’han presentat els resultats de l’enquesta d’hàbits de compra i consum a la Comunitat Valenciana de 2024
* Destaca la importància de les associacions de consumidors en la defensa i promoció dels interessos dels ciutadans**

**Valencia.**

El president de la Generalitat, Carlos Mazón, ha mantingut una trobada amb representants de la Mesa de Participació d’Associacions de Consumidors (MPAC) a on s’han presentat els resultats de l’enquesta d’hàbits de compra i consum corresponent a 2024 en la Comunitat Valenciana.

Les dades de l’enquesta reflectixen que el 70 % dels consumidors a la Comunitat Valenciana han modificat d’alguna manera els seus hàbits de compra i consum, encara que en un percentatge menor que en la resta d’Espanya. La proximitat amb un 67 % i la qualitat amb un 59 %, són els dos factors que més influïxen a l’hora de triar un establiment.

Mazón ha destacat la importància de les associacions de consumidors per la seua contribució en la defensa i promoció dels interessos dels ciutadans, així com la seua aposta pel diàleg i la col·laboració amb l’Administració i el sector empresarial.

MPAC complix 10 anys com a fòrum de debat i grup de treball amb l’objectiu de conéixer el consumidor per a poder crear ferramentes útils que l’ajuden a prendre millors decisions de consum responsable. L’entitat està composta per l’Associació Valenciana de Consumidors i Usuaris (AVACU), la Federació d’Usuaris i Consumidors Independents (FUCI), l’Associació de Consumidors (UNAE), la Unió de Consumidors d’Andalusia (UCAUCE), Mercadona i la col·laboració de 30 associacions de tota Espanya.

En la reunió han estat presents la consellera d’Innovació, Indústria, Comerç i Turisme, Marian Cano, el president d’AVACU, Fernando Móner, el president de FUCI, Gustavo Samayoa, la secretària general d’UNAE, Manuel Martín, i la coordinadora de MPAC i directora de relacions amb les associacions en Mercadona, Clara Medina.

El cap del Consell també ha rebut l’informe nacional que analitza el comportament del consumidor mitjà a Espanya des de fa 10 anys.

Fecha: 11/02/2025